PMIndiaData/PMIndiaSum huggingface dataset:
মন্ত্রীমন্দলনা ভারত অমসুং মোরোকোগী মরক্তা রিন্যুয়েবল ইনর্জীদা তেংবাং পীনবদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রী মন্দলনা ভারত অমসুং মোরোকোগী মরক্তা রিন্যুয়েবল ইনর্জীদা তেংবাং পীননবা য়ানা ৱারোলদা অয়াবা পীখ্রে। য়ানা ৱারোল অসি ২০১৮গী এপ্রিল ১০দা ন্যু দিল্লীদা খুৎয়েক পীনখি। নাকল অনিমক্না ম্যুচুয়েল বেনিফিৎ ইক্বেলিতী অমসুং রেসিপ্রোসিতীদা য়ুমফম ওইবা ন্যু এন্দ রিন্যুয়েবল ইনর্জী ইশুদা পুক্নিং থৌগৎনবা অমদি তেক্নিকেল বাইলেতরেল কোওপরেসন প্রমোৎ তৌনবা কোওপরেতিব ইন্সতিত্যুস্নেল রিলেসনশিপ অমা শেমগৎনবা পান্দম থম্লি। য়ানা ৱারোল অসিনা কোওপরেসনগী লমশিংদা মরি লৈনবা ৱাফমশিং খন্ন-নৈননবা, মোনিতর তৌনবা অমদি রিভ্যু তৌনবা অপুনবা রার্কিং কমিতী অমা শেমগৎনবা মীৎয়েং থম্লি। য়ানা ৱারোল অসিনা এক্সপার্তশিং অমদি ইনফোর্মেশনগী নেতৱার্কিং একচেঞ্জ তৌননবা পান্দমসু থম্লি। য়ানা ৱারোল অসিনা লৈবাক অনিগী মরক্তা বাইলেতরেল কোওপরেসন হেঙ্গৎহনবদা মতেং ওইরগনি।
মন্ত্রীমন্দলনা “ইন্দিয়া কোবিদ-১৯ ইমর্জেন্সী রেস্পোন্স এন্দ হেল্থ সিস্তেম প্রিপ্যার্দনেস পেকেজ”গীদমক লুপা কোতি ১৫,০০০ অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা “ইন্দিয়া কোবিদ-১৯ ইমর্জেন্সী রেস্পোন্স এন্দ হেল্থ সিস্তেম প্রিপ্যার্দনেস পেকেজ”গীদমক লুপা কোতি ১৫,০০০গী শেনফম ইনভেস্ত তৌবদা অয়াবা পীখ্রে। সেঙ্কসন তৌরিবা ফন্দ অসি ফেজ ৩দা য়ুতিলাইজ তৌগনি অমদি খুদক্কী ওইবা কোবিদ-১৯ ইমর্জেন্সী রেস্পোন্স (লুপা কোতি ৭,৭৭৪গী শেনফম অমা)গীদমক থৌরাং তৌরি অমদি লেমহৌরিবা অদুনা মেদিয়ম-তর্ম সপোর্তকীদমক (চহি ১-৪) মিসন মোদ এপ্রোচকী মখাদা ফংহনগনি। পেকেজ অসিগী মরুওইবা ওবজেক্তিবশিংদা দাইগ্নোস্তিক্স দিবেলপ তৌবা অমসুং কোবিদ-১৯ দেদিকেতেদ ত্রিৎমেন্ত ফেসিলিতীশিংগী থোংদা কোবিদ-১৯ হন্থহন্নবা ইমর্জেন্সী রেস্পোন্স, মরুওইবা মেদিকেল ইক্বিপমেন্ত অমসুং ইনফেক্ত তৌরবা অনাবশিংগী ত্রিৎমেন্তকীদমক দরকার ওইবা দ্রগশিং লৈবা, তুংগী লাইনা-লাইচৎকীদমক চেকশিন থৌরাং লৌখৎপদা তেংবাংনবা নেস্নেল অমসুং স্তেত হেল্থ সিস্তেমশিং মপাঙ্গল হেঙ্গৎহনবা অমদি শেমগৎপা, লেবোরেতরীশিং অমসুং বোল্সতর সর্ভিলেন্স এক্তিবিতীশিং শেমগৎপা, বাইও-সেক্যুরিতী শেম-শাবা, পেন্দেমিক রিসর্স অমসুং প্রোএক্তিব ওইনা এঙ্গেজ তৌরিবা কম্ম্যুনিতীশিং অমদি রিস্ক কম্ম্যুনিকেসন এক্তিবিতীশিং কন্দক্ত তৌবা য়াওরি। মসিগী ইন্তরবেন্সনশিং অমসুং ইনিসিয়েতিবশিং অসি হকশেল অমসুং য়াইফ য়ুম্বাল মন্ত্রালয়গী মখাদা ইমপ্লিমেন্ত তৌগনি। অহানবা ফেজতা, হকশেল অমসুং য়াইফ য়ুম্বাল মন্ত্রালয়না অতোপ্পা লাইন মন্ত্রালয় পুম্নমক্কী তেঙবাংগা লোয়ননা হান্ননা এক্তিবিতী কয়া পায়ৎলে: i. কোবিদ দেদিকেতেদ হোস্পিতালশিং, দেদিকেতেদ কোবিদ হেল্থ সেন্তর অমসুং দেদিকেতেদ কোবিদ কেয়র সেন্তরশিংগু্বা হৌজিক লৈরিবা হেল্থ ফেসিলিতীশিংগী মপাঙ্গল কনখৎহন্নবগীমক রাজ্যশিং/য়ুনিয়ন তেরিতোরীশিংদা পেকেজকী মখাদা লুপা কোতি ৩,০০০গী অহেনবা ফন্দ রিলিজ তৌখ্রে। ক্বারেন্তাইন, আইসোলেসন, তেস্তিং, ত্রিৎমেন্ত, দিজিজ কন্তেইনমেন্ত, দিকন্তামিনেসন, সোসিয়েল দিস্তেন্সিং অমসুং সর্ভিলেন্সকীদমক মচা খায়বা গাইদলাইনশিং, প্রোতোকেলশিং অমসুং এদবাইজরী। ii. দাইগ্নোস্তিক্স লেবোরেতরীজ নেৎৱার্ক পাকথোক-চাউথোকহল্লে অমদি নুমিৎ খুদিংগী ঐখোয়গী তেস্তিং কেপাসিতী হেঙ্গৎলক্লি। তশেংনা, নেস্নেল তি.বি. ইলিমিনেসন প্রোগ্রামগী মখাদা হৌজিক লৈরিবা মল্তি-দিজিজ তেস্তিং প্লেৎফোর্মশিংদা কানবা লৌরদুনা কোবিদ-১৯ তেস্তিং হেঙ্গৎহন্নবগীদমক দাইগ্নোস্তিক কিৎ লাখ ১৩ লৈনবা ওর্দর তৌখ্রে। iii. কম্ম্যুনিতী হেল্থ ভোলুনতীয়র্স (আশাশিং) য়াওনা হেল্থ ৱার্কর পুম্নমক “প্রধান মন্ত্রী গরিব কল্যান পেকেজ : ইন্সুরেস্ত স্কিম ফোর হেল্থ ৱার্কর্স লাইতিং কোবিদ-১৯”গী মখাদা ইন্সুরেন্স কোবর তৌরে। ত্রিৎমেন্তকীদমক পি.পি.ই., N95 মাস্ক অমসুং ভেন্তিলেতরশিং, তেস্তিং কিৎশিং অমসুং দ্রগশিং কেন্দ্রনা লৈশিল্লে। চাদিং অসিগী অচৌবা শেয়ার ইমর্জেন্সী রেস্পোন্স, নেস্নেল অমদি স্তেত হেল্থ সিস্তেমশিং মপাঙ্গল কনখৎহনবদা শিজিন্নগনি মদুগী মতুং পান্দেমিক রিসর্স অমসুং মল্তি-সেক্তর নেস্নেল ইন্সতিত্যুসনশিং মপাঙ্গল কনখৎহনবা অমসুং ৱান-হেল্থ, কম্ম্যুনিতী এঙ্গেজমেন্ত অমসুং রিস্ক কম্ম্যুনিকেসন্স অমসুং ইমপ্লিমেন্তেসন, মেনেজমেন্ত, কেপাসিতী বিলদিং, মোনিতরিং অমসুং ইভালুয়েসন কম্পোনেন্তগীদমক প্লেৎফোর্মশিংদা শিজিন্নগনি। হৌজিক ওইরিবা ফিভম অসিগী মতুং ইন্না পেকেজকী কম্পোনেন্তশিংগী মরক্তা অমদি তোঙান-তোঙানবা ইমপ্লিমেন্তেসন এজেন্সীশিং (নেস্নেল হেল্থ মিসন, সেন্ত্রেল প্রোক্যুরমেন্ত, রেলৱেজ, দিপার্তমেন্ত ওফ হে্থ রিসর্স/আই.সি.এম.আর., নেস্নেল সেন্তর ফোর দিজিজ কন্ত্রোল)গী মরক্তা্ রিসোর্সশিং রি-এপ্রোপ্রিয়েত তৌনবা হকশেল অমসুং য়াইফ য়ুম্বাল মন্ত্রালয়বু ওথোরাইজ তৌরি।
প্রধান মন্ত্রীনা য়ু.পি.গী কুশিনগরগী থৌদোক্তা পুন্সি মাঙখিবদা নুংঙাইতবা ফোংদোকখ্রে

প্রধান মন্ত্রী, শ্রী নরেন্দ্র মোদীনা য়ু.পি.গী কুশিনগরগী থৌদোক্তা পুন্সি মাঙখিবদা নুংঙাইতবা ফোংদোকখ্রে। লোকেলগী লৈঙাক্লোইশিংনা তেংবাংবা য়াবা মতেং খুদিংমক পাংলি হায়না প্রধান মন্ত্রীনা হায়খ্রে। প্রধান মন্ত্রীনা মহাক্কী ত্বীত অমদা অসুম্না হায়খ্রেঃ “উত্তর প্রদেশকী কুশিনগরদা থোকপা খুদোংথীবা থৌদোক অসি য়াম্না নুংঙাইতবনি। থৌদোক অসিদা পুন্সি মাঙখ্রবা ইমুংগী অৱাবদা ঐহাক্না শরুক য়ারি। মসিগা লোয়ননা, অশোকপশিংনা য়াম্না থুনা হকশেল ফগৎলকপা ওইসনু হায়না য়াইফ পাউজেল পীরি। লোকেলগী লৈঙাক্লোইনা পাংবা য়াবা মতেং খুদিংমক পাংলি”।
প্রধান মন্ত্রীনা ওক্তোবর ১৫দা লোল মন্ত্রীশিং অমসুং লো সেক্রেতরীশিংগী ওইবা ওল ইন্দিয়া কনফরেন্সকী হৌদোকপগী সেসন্দা ৱা ঙাংগনি

প্রধান মন্ত্রী শ্রী নরেন্দ্র মোদীনা ভিদিও মেসেসকী খুত্থাংদা ওক্তোবর ১৫গী অয়ুক পুং ১০:৩০ তাবা মতমদা লোল মন্ত্রীশিং অমসুং লো সেক্রেতরীশিংগী ওইবা ওল ইন্দিয়া কনফরেন্সকী হৌদোকপগী সেসন্দা ৱা ঙাংগনি। গুজরাতকী একতা নগরদা লো অমসুং জস্তিস মন্ত্রালয়না নুমিৎ নিনিগী কনফরেন্স অসি পাঙথোক্কনি। কনফরেন্স অসিগী পান্দমদি ভারতকী লিগেল অমসুং জুদিসিএল সিস্তেমগা মরী লৈনবা সমস্যাশিং খন্ননবা পোলিসী মেকরশিংগীদমক্তা কম্মন ফোরম অমা পীবনি। রাজ্যশিং অমসুং য়ু.তি.শিংনা কনফরেন্স অসিগী খুত্থাংদা মখোয়গী খ্বাইদগী ফবা প্রেক্তিসশিং শিয়র তৌবা, অনৌবা আইদিয়াশিং একচেঞ্জ তৌবা অমসুং মখোয়গী মুচুএল কোওপরেসন ফগৎহনবা ঙম্লগনি। কনফরেন্স অসিদা থুনা অমসুং শেল চংদনা ৱায়েল ফংহন্নবগী আর্বিত্রেসন অমসুং মেদিএসনগুম্বা অলতর্নেতিব দিস্প্যুৎ রিজোল্যুসন মেকানিজমশিং; অপুনবা লিগেল ইনফ্রাস্ত্রকচর অপগ্রেদ তৌবা; শীজিন্নদ্রবা আইনশিং লৌথোকপা; ৱায়েল ফংনবগী এক্সেস হেনগৎহনবা; কেসশিং পন্দুনা লৈবা হন্থহনবা অমসুং থুনা দিস্পোস তৌবা ঙমহনবা; হেন্না ফবা সেন্তর-স্তেৎ কোওর্দিনেসনগীদমক স্তেৎ বিলশিংগা মরী লৈনবা প্রপোজেলশিংদা য়ুনিফোর্মিতী পুরকপা; স্তেৎ লিগেল সিস্তেমশিং মপাঙ্গল কনখৎহনবা অসিগুম্বা হীরমশিং অসিদা খন্ন-নৈনগনি।
বালিদা পাংথোক্লিবা জি.২০ সম্মিত মনুংদা প্রধান মন্ত্রীগা ফ্রান্সকী রাস্ত্রপতিগা উন্নবা

বালিদা পাংথোক্লিবা জি.২০ সম্মিত মনুংদা প্রধান মন্ত্রী, শ্রী নরেন্দ্র মোদীগা ফ্রান্স রিপব্লিক্কী রাস্ত্রপতি, ঐচ.ই. ইমানুএল মেক্রোনগা ঙসি লঞ্চ চামিন্নদুনা উন্নখ্রে। লুচিংবা অনি অসিনা দিফেন্স, সিভিল ন্যুক্লিয়র, ত্রেদ অমসুং ইনভেস্তমেন্তকুম্বা তোঙানবা হীরমশিংদা হৌজিক তেংবাংনদুনা পায়খৎমিন্নরিবা থবকশিংগী মতাংদা ৱারী শাখি। ইকোনোমিক ইনগেজমেন্তকী অনৌবা লমশিংদা তেংবাংনবা হেনগৎহনবগী ৱাফম্বুসু মখোয়না তরাম্না ওক্নখি। নাকল অনিমক্কী অপাম্বা মান্নবা রিজনেল অমসুং মালেমগী হীরম কয়াগী মতাংদসু মখোয়না খন্ন-নৈনখি।
প্রধান মন্ত্রীনা জাপানগী প্রধান মন্ত্রী সিনজো অবেগা উনখ্রে

২০১৯গী নবেম্বর ০৪দা বেঙ্কোক্তা ইন্দিয়া-অসিয়ান অমসুং ইস্ত এসিয়া সমিৎকী নাকলদা প্রধান মন্ত্রী শ্রী নরেন্দ্র মোদীনা জাপানগী প্রধান মন্ত্রী সিনজো অবেগা উনখ্রে। হৌখিবা থা মরিদা লুচিংবা অনি অসি অহুমলক উনখ্রে অমসুং ২০১৯গী সেপ্তেম্বরদা মখোয় অনি ব্লাদিভোস্তোক্তা উনখি। হন্দক জাপানগী নিংথৌরেল ফম্বাল কাখিবদা প্রধান মন্ত্রী মোদীনা জাপানগী প্রধান মন্ত্রী সিনজো অবেবু থাগৎখি। থৌরম অদুদা ভারতকী রাস্ত্রপতি শরুক য়াখিবা অদু প্রধান মন্ত্রী অবেনা নীংশিংখি। প্রধান মন্ত্রী মোদীনা হায়খি মথং থাদা ভারত্তা ইন্দিয়া-জাপান ইনফোর্মেল সমিৎ পাংথোক্নবা মহাক্না প্রধান মন্ত্রী অবেবু তরাম্না ওক্লি। লাক্লিবা চহিগী মীফম অসিনা ভারত-জাপানগী অখন্নবা মরী অমসুং মালেমগী ওইনা মতেং পীনরিবা অসি হেন্না মপাঙ্গল কনখৎহনগনি। অৱাংবা থাক্কী মীফমশিং পাংথোক্তুনা লৈবাক অনিগী মরক্তা শেন-থুমগী থবক হেনগৎলক্লিবা অসি লুচিংবা অনিনা তরাম্না ওকখি। মুম্বাই-অহমদাবাদ হাই স্পিদ রেল প্রোজেক্ত খুমাং চাউশিন্নবা লুচিংবশিংনা অমুক হন্না য়েংশিনখি অমসুং প্রোজেক্ত অসি ফজনা পায়খৎনবা অমনা অমগী মতেং পীনবগী থাজবা অমুক হন্না থমখি। থা অসিদা ভারত্তা পাংথোক্কদৌরিবা ফোরেন অমসুং দিফেন্স মিনিস্তরশিংগী ২+২ দাইলোগ লুচিংবশিংনা তরাম্না ওকখি। ৱারী শানবা অসিনা নাকল অনিগী মরক্তা সেক্যুরিতী অমসুং দিফেন্সকী মতেং পীনবা হেনগৎহনবদা মতেং পাংগনি হায়না মখোয়না য়ানখি। আইনদা য়ুমফম ওইবা কাংলোন অমগী মখাদা মনীংতম্বা অমসুং অপুনবা ইন্দো-পেসিফিক লমদম অমা লৈহন্নবা প্রধান মন্ত্রী অনিনা থাজবা থমখি। ইন্দো-পেসিফিক লমদমদা শান্তি, নুংঙাই-য়াইফবা অমসুং চাউখৎপা পুরকপা ঙম্নবা চাউখৎত্রিবা লৈবাকশিং য়াওনা লৈবাক অনিগী মরক্তা মতেং পীনবা হেনগৎহনবা হায়না মখোয়না য়ানখি।
প্রধান মন্ত্রীনা ভারত রত্না নানাজী দেশমুখপু মহাক্কী মপোক কুমওন্না লাকপদা নীংশিংখ্রে

প্রধান মন্ত্রী, শ্রী নরেন্দ্র মোদীনা ভারত রত্না নানাজী দেশমুখপু মহাক্কী মপোক কুমওন্না লাকপদা নীংশিংখ্রে। ত্বিত অমদা প্রধান মন্ত্রীনা হায়খি; “ভারত রত্না নানাজী দেশমুখপু মহাক্কী মপোক কুমওন্না লাকপদা নীংশিংলি। মঙোন্দা ভারতকী খুঙ্গং অমসুং লৌউ-শিংউগী মরমদা মমুৎ তানা লৌশিং লৈ হায়বা অসি মহাক্কী থবকশিংদা মমি তাখি। মহাক অসি ফীদম্নফম ওইরবা ৱাখল লৈবা মীশক অমসু ওইখি।”
অৱাংবা থাক্কী খুদম ওইহন্দুনা, প্রধান মন্ত্রীনা মমল্লাপুরম সমুদ্রা মপান্দা খোঙনা চৎন-চৎনা অমোৎপশিং খুনখ্রে

অকোয়বা লু-নান্না থম্নবা লনাই মীওই খুদিংমক্না মখোয়না ঙমজবা থবক পাংথোক্কদবনি হায়বগী খুদম অমা অনানবা ভারত অমগীদমদ থবক পায়খৎলিবা প্রধান মন্ত্রী নরেন্দ্র মোদীনা ঙসি অমুক হন্না অফবা খুদম অমা থমখ্রে। মমল্লাপুরমগী সমুদ্রা মপান্দা অয়ুক্কী খোঙনা শাজেল ওইনা খোঙনা চৎপদা প্রধান মন্ত্রী মোদীনা মিনিত ৩০ হেন্না প্লাস্তিক অমসুং অমোৎপশিং খোমজিনখি। তুংদা মহাক্না ত্বুইত তৌখি, “ঙসি অয়ুক মমল্লাপুরমদা সমুদ্রা মপান অমদা খোঙনা চৎতুনা অমোৎপা খুনখি। মদু মিনিত ৩০রোম ওইখি। ঐনা খোমজিল্লকপা অদু হোতেলগী স্তাফ অমা ওইরিবা জেয়ারাজদা শীন্নখি। ঐখোয়না ঐখোয়গী ময়ামগী মফমশিং লু-নান্না থম্লসি। লোয়ননা ঐখোয় হকচাং খিং-খিং লাউনা অমসুং হকচাং ফনা লৈহন্নবা হোৎনসি”।
প্রধান মন্ত্রীনা নুপীশিংদা ইথিল পীনবা মহাক্কী সোসিয়েল মীদিয়া একাউন্তশিং পীথোক্কনি

প্রধান মন্ত্রী শ্রী নরেন্দ্র মোদীনা নুপীগী নুমিৎতা নুপীশিংবু ইন্সপয়র তৌনবা মহাক্কী সোসিয়েল মীদিয়া একাউন্তশিং পীথোকখিগনি। প্রধান মন্ত্রীনা হায়খি, “হন্দক্কী নুপীগী নুমিৎতা, মখোয়গী পুন্সি অমসুং থবক্না ঐখোয়বু ইথিল পীনবীরিবা নুপীশিংদা ঐহাক্না ঐহাক্কী সোসিয়েল মীদিয়া একাউন্তশিং পীথোক্লগনি। মসিনা মখোয়বু মীওই লাখ কয়াদা মোতিবেসন চুখৎপদা মতেং পাংলগনি। অদোম অসিগুম্লবা নুপী অমা ওইবীবরা নত্ত্রগা অদোম্না অসিগুম্লবা ইন্সপায় ওইবী নুপীশিংবু খঙবিবরা? অসিগুম্লবা ৱারীশিং অসি #SheInspiresUs শিজিন্নদুনা শেয়র তৌবীয়ু।”
প্রধান মন্ত্রী শ্রী নরেন্দ্র মোদী অমসুং য়ুরোপিয়ান কাউন্সিলগী প্রসিদেন্ত শ্রী চার্লস মাইকেলগী মরক্তা তেলিফোন্দা ৱারী শানখ্রে

প্রধান মন্ত্রীনা ঙসি য়ুরোপিয়ান কাউন্সিলগী প্রসিদেন্ত শ্রী চার্লস মাইকেলদগী কোল অমা রিসিব তৌখ্রে। প্রধান মন্ত্রীনা শ্রী চার্লস মাইকেলবু য়ুরোপিয়ান কাউন্সিলগী প্রসিদেন্তকী ওফিস পায়রকপদা নুঙাইবা ফোংদোকখ্রে অমসুং মায় পাকপা তেন্যুর অমগীদমক য়াইফ পাউজেল পীখ্রে। শ্রী চার্লস মাইকেলগী লমজিং মখাদা ভারত – য়ুরোপিয়ান য়ুনিয়ন পার্তনরশিপ অসি মখা তানা চেৎশিল্লগনি হায়না প্রধান মন্ত্রীনা থাজবা ফোংদোকখি। চহী অসিগী অঙনবা শরুক্তা য়ু.এন.জি.এ.গী সাইদলাইন্দা ন্যু য়োর্কতা শ্রী মাইকেলগা মহাক্কা উনখিবা অদু নৌহৌনা নীংশিংলদুনা প্রধান মন্ত্রীনা ফোংদোকখি মদুদি ভারতনা বি.তি.আই.এ., কনেক্তিবিতী পার্তনরশিপ, য়ুরোপুল, য়ুরোএতোম, কাউন্তর তেরোরিজম, ক্লাইমেৎ চেঞ্জ অসিনচিংবা য়াওনা মুচুএল ইন্তরেস্তকী ইশুশিংদা খুমাং চাউশিন্না থবক তৌনবা ৱাফম থম্লি। মথংগী চহীগী অঙনবা মতমদা খুদোংচাবা অমা য়েংলগা ব্রুসেলদা মথংগী ভারত – য়ুরোপিয়ন য়ুনিয়ন মীফম পাংথোক্নবা লুচিংবা অনিমক্না য়ান্নখি। মসিগী মরী লৈননা তাং অদু দিপ্লোমেতিক চেনেলগী খুত্থাংদা লেপকনি।
রৱান্দা খোংচৎ মনুংদা প্রধান মন্ত্রীনা পীখিবা প্রেসকী ৱারোল

য়োর এক্সিলেন্সী রাষ্ট্রপতি পাউল কাগেম, শক্নাইরবা মীহুৎশিং, মীদিয়াগী মীহুৎশিং, মসি ভারতকী প্রধান মন্ত্রী অমনা রৱান্দাদা লাকপা অহানবা খোংচৎনি। অমদি ঐহাক্কী লাইবক ফবনি মদুদি ঐহাক্কী মরূপ রাষ্ট্রপতি কাগেমগী বার্তনদা য়াইফরবা তাঞ্জা অসি ঐহাক্না ফংজরে। রাষ্ট্রপতিগী মরূপ ওইবগী ৱাফমশিং, ঐহাক অমসুং ঐহাক্কী মীহুৎ কাংবুবু তরাম্না ওকপীবা অমসুং ইকাই খুম্নবীবগীদমক ঐহাক্না থমোই শেংনা তৌবীমল খঙবা উৎচরি। রাষ্ট্রপতি মশামক্না ঐহাকপু তরাম্না ওকপীনবা এয়ারপোর্ত্তা লেংবীরকখি। মসি মহাক্না ভারত পুম্ববু ইকাই খুম্নবীবনি। হয়েং অয়ুক, কিগালী জেনোসাইদ মেমোরিয়েলদা ঐহাক্না ইকাই খুম্নবা উৎচগনি। ১৯৯৪গী জেনোসাইদকী মতুং রৱান্দানা চংশিল্লিবা শান্তিগী লম্বী অদু থাগৎনীংঙাই ওইবা অমনি। রাষ্ট্রপতি কাগেমগী হৈশিংলবা লুচীংবগী মতৌনা ঙসিদি রৱান্দা খোংজেল য়াংনা শেল থুমগী ফিভম ফগৎলক্লি। মরূপশিং, ভারত অমসুং রৱান্দাগী মরি অসি মতম চানা লেপলরে। ঐখোয়গীদমক মসি চাউথোকচনীংঙাই ওইবা ৱাফম্নি মদুদি রৱান্দাগী শেল–থুমগী চাউখৎ থৌরাং অমসুং খুন্নাইগী চাউখৎ থৌরাংগী খোংচৎতা ভারতনা অদোমগী থাজনীংঙাই ওইরবা মপাং ওইদুনা লাক্লি। রৱান্দাগী চাউখৎ থৌরাংগী খোংচৎতা ঐখোয়না মখা তানা শরুক য়াখিগনি। ঐখোয়না ত্রেনিং, তেক্নোলোজী, ইনফ্রাস্ত্রকচর দিবেলপমেন্ত অমসুং প্রোজেক্ত এসিস্তেন্সকী লমদা মতেং পাংদুনা লাক্লি। ফাইনান্স, মেনেজমেন্ত, রুরেল দিবেলপমেন্ত অমসুং আই.সি.তি. অসিনচীংবা লমশিংদা ঐখোয়না রৱান্দাগীদমক ভারতকী মকোকথোংবা সস্থানশিংদা ত্রেনিং ফংহল্লি। ঙসি ঐখোয়না দোলর মিলিয়ন চানিগী লাইন্স ওফ ক্রেদিৎ অমসুং ত্রেনিংগী লমদা য়ানা ৱারোল পীনখ্রে। ঙসি ঐখোয়না শাউন অমসিং দাইরী রিসর্স য়াওনা অনৌবা লমশিংদা লৈবাক অনিগী মরক্তা তেংবাং পীননবা তোঙান তোঙানবা লমশিংদসু খন্ন–নৈনখি। ঐহাক্না হয়েং রাষ্ট্রপতিগা লোয়ননা ৱেরু খুঙ্গংদা চৎকদবা অদু খৌরাংনা ঙাইরি। ভারত মশামক লৌউবা লৈবাক অমনি, অমদি ঐখোয়গী মীশিং অয়াম্বদি খুঙ্গংশিংদা লৈরি। হয়েং রাষ্ট্রপতি কাগেম অমসুং ঐহাক্না লৈবাক অনিমক্কী ললোন ইতিক্কী মরুওইবা লুচীংবশিংগা উনগনি অমদি মখোয়গী ৱাফমশিংদা খন্ন–নৈনগনি। মরূপশিং, ঐহাক্না মসি ফোংদোকপদা নুংঙাইবা ফাওই মদুদি ঐখোয়না অথুবা মতমগী মনুংদা রৱান্দাদা হাই কমিশন হাংদোক্লগনি। মসিনা ঐখোয়গী সরকারশিংগী মরক্তা ৱারী শানবা ওইথোকহনবতা নত্তনা কোন্সুলর, পাসপোর্ত অমদি ভিজা নত্রগা অতোপ্পা খুদোংচাবশিংসু ফংহল্লগনি। ঐখোয়না লৈবাক অনিগী মরক্তা লৈনরিবা মরি অসি লাক্কদৌরিবা মতমদা অহেনবা থাক্তা পুখৎনবা খৌরাংনা ঙাইরি। ঐহাক্না অমুক হন্না রাষ্ট্রপতিবু থমোই শেংনা তৌবীমল খঙবা উৎচরি। অমদি ভারত মচা কোতি চামগা কুনমঙাগী মায়কৈদগী রৱান্দাগী মীয়ামদা য়াইফ–পাউজেল পীজরি। থাগৎচরি।
৫শুবা বিম্সতেক সমিত

প্রধান মন্ত্রী শ্রী নরেন্দ্র মোদীনা ঙসি বিম্সতেক্কী হৌজিক চিয়র পাইরিবা শ্রী লঙ্কানা ভর্চুএল মোদ ওইনা শিনবা ৫শুবা বিম্সতেক (বে ওফ বেঙ্গল ইনিসিএতিব ফোর মল্তি-সেক্তোরেল তেক্নিকেল এন্দ ইকনোমিক কোওপরেসন) সমিত্তা শরুক য়াখ্রে। ৫শুবা বিম্সতেক সমিতকী মাংওইননা হাইব্রিদ মোদতা মার্চ ২৮ অমসুং ২৯দা কোলম্বোদা মকোক থোংবা ওফিসিএলশিং অমসুং মপাল থৌরম পুবা মন্ত্রীশিংগী থাকশিংদা প্রিপরেতরী মীফমশিং পাঙথোকখি। সমিতকী থীম ওইরিবা “তুৱার্দস এ রিজিলিএন্ত রিজন, প্রোসপেরস ইকনোমীজ, হেল্থী পিপল” হায়বা অসিনা মেম্বর স্তেৎশিংগী হৌজিক্কী ওইনা মরু ওইবা হীরমশিং অমসুং কোবিদ-১৯ লাইচৎনা শেন্মীৎলোন অমসুং চাউখৎ-থৌরাংদা থোকহনবা অকাইবশিং অসি লাকশিন্নবা মেম্বর স্তেৎশিংগী প্রোগ্রামশিংদা তেংবাং পীনবা কোওপরেসন এক্তিবিতীশিং শেমগৎনবা বিম্সতেক্না হোৎনরিবশিং অসিদা মীৎয়েং চংলি। সমিত অসিগী মপুং ওইবা ফলদি বে ওফ বেঙ্গোলগী শরুক ওইরিবা অমসুং মসিগী মীপাল তাংলিবা মেম্বর স্তেৎশিংনা শেম্বা সংস্থান অমদা কাংলুপ খাইদোকপা অসি ফোর্মেলাইজ তৌরিবা বিম্সতেক চার্তর শীজিন্নবা অমসুং খুৎয়েক পীনবা অসিনি। সমিত অসিদা তুংলমচৎতা রিজন অসিগী কন্নেক্তবিতীগা মরী লৈনবা থবক-থৌরমশিংগী লমজিং লমতাক ওইগদবা ফ্রেমৱার্ক অমা পীরিবা লুচিংবশিংগী ‘মাস্তর প্লান ফোর ত্রান্সপোর্ত কন্নেক্তিবিতী’ অসি পাইখৎপগা লোয়ননা বিম্সতেক কন্নেক্তিবিতী এজেন্দা ফংনবা মাইকৈদা চাউনা খুমাং চাউশিনবা উবসু ফংখি। মহাক্না ৱারোল পীবদা প্রধান মন্ত্রীনা বিম্সতেক রিজনেল কন্নেক্তিবিতী, কোওপরেসন অমসুং সেক্যুরিতী হেনগৎহনবগী মরু ওইবা অদু থমখি অমসুং হীরম অসিদা সজেসন কয়ামরুম পীখি। প্রধান মন্ত্রীণা লুচিংবা ওইরিবশিংদা বিম্সতেক-মেম্বর ওইরিবা লৈবাকশিংগী মরক্তা বে ওফ বঙ্গোল অসি কন্নেক্তিবিতী, চাউখৎপা অমসুং ঙাকশেলগী থোং অমা ওইন্নবগী অওনবা পুরক্নবা হোৎনমিন্নসি হায়না হায়খি। অতোপ্পা লুচিংবশিংগা লোয়ননা প্রধান মন্ত্রী মোদীনা হৌজিক চত্থরিবা কোওপরেসনগী থবক-থৌরমশিং অসিদা খুমাং চাউশিল্লিবা অসি তাক্লিবা বিম্সতেক্কী য়ান্ন-ৱারোল অহুম খুৎয়েক পীনবা অদু য়েংখি: i) ক্রিমিনিএলগী ওইবা হীরমশিংদা মুচুএল লিগেল এসিস্তেন্স পীনবা বিম্সতেক্কী কনভেন্সন; (ii) দিপ্লোমেতিক ত্রেনিংগী লমদা মুচুএল কোওপরেসন পীনবা বিম্সতেক মেমোরেন্দম ওফ অন্দরস্তেন্দিং (iii) বিম্সতেক তেক্নোলোজী ত্রান্সফর ফেসিলিতী লিংখৎনবা মেমোরেন্দম ওফ এসোসিএসন।
প্রধানমন্ত্রীনা লোকনায়ক জয়প্রকাশ নারায়নগী মপোক কুমোন লাকপদা মফমদা খুরুমজখ্রে

প্রধানমন্ত্রী শ্রী নরেন্দ্র মোদীনা, লোকনায়ক জয়প্রকাশ নারায়নগী মপোক কুমোন লাকপদা মফমদা খুরুমজখ্রে । প্রধানমন্ত্রীনা হায়খি,” ঐহাক্না ইকায় খুম্নিঙাই ওইরবা লোকনায়ক জেপিদা মহাক্কী জয়েন্তিদা খুরুমজরি । মহাক্কী হন্দবা মথৌনা অমসুং অচুম্বা চৎপা অদুনা ভারত মচা পুম্নমকপু লেপ্তনা পুক্নিং থৌগৎলি ।”
য়ুরোপিয়ন কম্মিসনগী প্রসিদেন্ত, উর্সুলা ৱান দের লেয়েনগা লোয়ননা ঙসি উনদুনা ৱারী শাখিবদা নুংঙাইবা পোকই: পি.এম.

প্রধান মন্ত্রী, শ্রী নরেন্দ্র মোদীনা ঙসি নই দিল্লীদা য়ুরোপিয়ন কম্মিসনগী প্রসিদেন্ত, উর্সুলা ৱান দের লেয়েনগা লোয়ননা ৱারী শাখ্রে। ৱারী শাখিবা অদুগী মতাংদা প্রধান মন্ত্রীনা ত্বিত তৌখি; “ঙসিগী অঙনবা শরুক্তা @EU_Commission গী প্রসিদেন্ত @vonderleyenগা লোয়ননা ৱারী শাখিবদা নুংঙাইবা পোকই। ঐখোয়না শেন্মীৎলোন অমসুং কলচরেগী ওইবা মরীশিং য়াওনা ভারত-ই.য়ু.গী হীরম পুম্নমক য়েংশিনখি।”
দেনমার্ককী মহারানি মার্গরেত IIনা প্রধান মন্ত্রীবু তরাম্না ওকখ্রে

হার মেজেস্তী দেনমার্ককী মহারানি মার্গরেত IIনা ঙসি কোপনহেগনদা পুৱারী ওইরবা অমালিয়নবোর্গতা প্রধান মন্ত্রী নরেন্দ্র মোদীবু তরাম্না ওকখি। প্রধান মন্ত্রীনা দেনমার্ককী মহারানি মিংথোনফম কাখিবগীদমক্তা গোল্দন জুবিলীগী থৌরমদা হার মেজেস্তীদা নুংঙাইবা ফোদোকখি। প্রধান মন্ত্রীনা চহি খরা অসিদা ভারত-দেনমার্ককী মরীশিংদা হেনগৎলক্লিবা মোমেন্তম, মরু ওইনা গ্রীন স্ত্রেতেজিক পার্নতনেশীপ অসিগী মতাংদা মঙোন্দা শম্লপ্না খঙহনখি। মহাক্না মসিগী সোসিয়েল কোজ অসিবু মখাতানা চত্থহনবদা দেনিশ রোয়ল ফেমিলীনা লৌখিবা থৌদাং অদুগীদমক্তসু থাগৎখি। প্রধান মন্ত্রীনা মহাকপু তরাম্না ওকপীবগীদমক্তা হার মেজেস্তীবু থাগৎপা ফোংদোকখি।
প্রধান মন্ত্রীনা ‘এস্পিরেসন লৈবা মিদ্দল ক্লাসকী চহি ৮’গী মতাংদা আর্তিকল অমসুং ত্বীতর থ্রেদ শেয়র তৌরক্লি

প্রধান মন্ত্রী, শ্রী নরেন্দ্র মোদীনা মহাক্কী ৱেবসাইত, narendramodi.in অসিদা য়াওবা ভারত সরকারনা মিদ্দল ক্লাসকী অনীংবা অমসুং মঙলান মঙফাওনহন্নবা করম্না থবক পায়খৎলি হায়বা আর্তিকল অমা শেয়র তৌরক্লি। মহাক্না মাইগোবনা হীরম অসিগী মতাংদা তৌবা ত্বীত অমসু শেয়র তৌরক্লি। প্রধান মন্ত্রীনা অসুম্না ত্বীত তৌখিঃ “ঐখোয়গী মিদ্দল ক্লাসকী মঙলানশিং মঙফাওনহন্নবা ঐখোয়গী সরকারনা করম্না থবক পায়খৎখি হায়বগী মতাংদা ই-পাউ নীংথিনা পীবা আর্তিকল খরা মসিদা লৈরে। #8YearsOfAspirationalMiddleClass” “মমাংগী চহি ৮দা ‘পুন্সি মহিং নুংঙাইহনবা’ হায়বসিবু মতৌ করম্না খুমাং চাউশিনখিবগে হায়বগী মতাংদা অকুপ্পা থ্রেদ অমা। #8YearsOfAspirationalMiddleClass”
ইন্দিয়ন এয়র ফোর্সনা কোবিদকা মরী লৈননা চৎথরিবা থবকশিং প্রধান মন্ত্রীনা হন্না য়েংশিনখ্রে

এয়র চীফ মার্শেল আর.কে.এস. ভাদৌরিয়ানা ঙসি প্রধান মন্ত্রী নরেন্দ্র মোদীগা উন্নখ্রে। মহাক্না কোবিদ-১৯গা মরী লৈনবশিংদা মতেং পীনবা আই.এ.এফ.না হোৎনরিবশিং অসি প্রধান মন্ত্রীদা খঙহনখি। এয়র চীফ মার্শেল আর.কে.এস. ভাদৌরিয়ানা ঙসি প্রধান মন্ত্রীদা খঙহনখিবদা আই.এ.এফ.না হেভী লিফ ফ্লীত অপুনবা অমসুং মেদিয়ম লিফ ফ্লীৎকী অকক্নবা মশিং খরবু ২৪X৭ শেম-শাদুনা লৈদুনা ঐখোয়গী লৈবাক অমসুং মালেমগী মফম শিনবা থুংবগী কোবিদকা মরী লৈনবা থবক পাংথোকপগী হীরমশিং অথুবা মতমদা ইনবা ঙম্নবা হব অমসুং স্পোক মোদেলগী মওংদা মথৌ পাংথোক্নবা য়াথং পীখ্রে হায়খি। জহাজ পুম্বগী এয়রক্রিয়ুশিংসু মতম চুপ্পদা থবক পাংথোকপা য়াননবা মশীং হেনগৎহনখ্রে। পি.এম.না ওক্সীজেন তেঙ্কর অমসুং অতৈ তঙাইফদনা চংদবা য়াদবা মচাকশিং পুথোক-পুশিন তৌবা অসিদা স্পীদ, স্কেল অমসুং সেফতী হেনগৎহনবদা মরুওইবা পীখি। পি.এম.না আই.এ.এফ. পর্সোনেলশিংবু কোবিদকা মরী লৈনবা থবকশিং পায়খৎলিঙৈ মতমদা লায়না অসিদগী ঙাকথোক্তুনা লৈনবা হোৎনবগী মথৌ তাই হায়খি। মহাক্না কোবিদকা মরী লৈনবা থবকশিং অসি পাংথোকপদা চেকশিন্না লৈনবগী তঙাইফদবশিংগী মরমদা ৱা ঙাংখি। এয়র চীফ মার্শেল আর.কে.এস. ভাদৌরিয়ানা খঙহনখি মদুদি তেরেইন খুদিংমক য়ৌশিন্নবা আই.এ.এফ.না অচৌবা অমসুং ময়াই ওইবা এয়রক্রাফশিং শিজিন্নরি। তোঙান-তোঙানবা মন্ত্রালয় অমসুং এজেন্সিশিংনা কোবিদকা মরী লৈনবা থবকশিং পায়খৎপদা হেন্না অথুবা কো-ওর্দিনেসন অমা পীনবা আই.এ.এফ.না কত্থোক্লবা কোবিদ এয়র সপ্পোর্ত সেল অমসু শেমখ্রে হায়না মহাক্না পি.এম.গী মফমদা পাউদমখি। প্রধান মন্ত্রীনা আই.এ.এফ. পর্সোনেল অমসুং মখোয়গী ইমুং-মনুংগী হকচাংগী ফিভম হংখি। এয়র চীফ মার্শেল আর.কে.এস. ভাদৌরিয়ানা আই.এ.এফ.কী মীওই অয়াম্বা লোয়নমক তিকা থাখ্রে হায়না মহাক্কী মফমদা পাওদমখি। মহাক্না প্রধান মন্ত্রীদা মসি অমসু খঙহনখি মদুদি আই.এ.এফ.কী মখাদা লৈবা হোস্পিপিতালশিংদা কোবিদ লায়েংগী খুদোংচাবা হেনগৎলে অমসুং মীচম প্রজাশিংগীসু খুদোংচাবা অসি লৈগনি।
প্রধান মন্ত্রীনা অসমগী মুখ্য মন্ত্রীগা য়ুহা হাবগী মতাংদা ৱারী শাখ্রে, মপুং ফানা তেংবাংগনি হায়বগী থাজবা পীখ্রে

প্রধান মন্ত্রী, শ্রী নরেন্দ্র মোদীনা অসমগী মুখ্য মন্ত্রী, শ্রী সর্বানন্দা সোনোৱালগা রাজ্য অসিগী মফম খরদা য়ুহা হাবগী মতাংদা ৱারী শাখ্রে। শ্রী মোদীনা ত্বীৎ অমদা অসুম্না হায়খিঃ “অসমগী সি.এম. শ্রী @sarbanandsonwalজীগা রাজ্য অসিগী মফম খরদা য়ুহা হাবগী মতাংদা ৱারী শাখ্রে। কেন্দ্র সরকারগী মাইকৈদগী হীরম খুদিংদা তেংবাংগনি হায়না থাজবা পীখ্রে। ঐহাক্না অসমগী মীওইশিংনা তেক্ত-কায়দনা লৈনবা থৌজাল নীজরি”।
পি.এম.না হার মেজেস্তী ক্বিন ইলিজাবেথপু কোবিদতগী থুনা ফগৎলক্নবা য়াইফ-মঙ্গোল পীখ্রে

প্রধান মন্ত্রী, শ্রী নরেন্দ্র মোদীনা হার মেজেস্তী ক্বিন ইলিজাবেথপু কোবিদতগী থুনা ফগৎলক্নবা য়াইফ-মঙ্গোল পীখ্রে অমসুং মহাকপু হকচাং ফনা লৈহন্নবা থৌনিখ্রে। য়ুনাইতেদ কিংদমগী প্রধান মন্ত্রী, ঐচ.ই. বোরিস জোনসন্না তৌখিবা ত্বিত অমদা রেস্পোন্স তৌরদুনা প্রধান মন্ত্রীনা হায়খি: " ঐহাক্না হার মেজেস্তী ক্বিন ইলিজাবেথপু কোবিদতগী থুনা ফগৎলক্নবা য়াইফ-মঙ্গোল পীজরি অমসুং মহাকপু হকচাং ফনা লৈহন্নবা থৌনিজরি"
ওনম লাকপদা প্রধান মন্ত্রীনা মীয়ামদা নুংঙাইবা ফোংদোকখ্রে

ওনমগী য়াইফরবা তাঞ্জানা লাকপদা প্রধান মন্ত্রী শ্রী নরেন্দ্র মোদীনা মীয়ামদা নুংঙাইবা ফোংদোকখ্রে। প্রধান মন্ত্রীনা হায়খি, “ওনমগী য়াইফরবা তাঞ্জানা লাকপদা নুংঙাইবা ফোংদোকচরি! কুমহৈ অসিনা তুংদাসু ঐখোয়গী খুন্নাইদা নুংঙাই য়াইফবা অমসুং চাউখৎপগী স্পিরিৎ পুরকপা ওইরসনু।”
পি.এম.না কর্নাতকাগী তুমকুরু জিলাদা থোকখিবা লম্বীগী খুদোংথিবা থৌদোক্তা লৈখিদ্রবশিংদা অৱাবা ফোঙদোকখ্রে

প্রধান মন্ত্রী, শ্রী নরেন্দ্র মোদীনা কর্নাতকাগী তুমকুরু জিলাদা থোকখিবা লম্বীগী খুদোংথিবা থৌদোক অমনা মরম ওইদুনা লৈখিদ্রবশিংদা অৱাবা ফোঙদোকখ্রে। শ্রী মোদীনা অৱাবা তারবশিংগীদমক পি.এম.এন.আর.এফ.তগী এক্স-গ্রেসিয়া পীগনি হায়না লাউথোকখ্রে। প্রধান মন্ত্রীগী লোইশঙনা ত্বিত তৌখি; "কর্নাতকাগী তুমকুরু জিলাদা থোকখিবা থৌদোক অদু থমোয় শোক্না নুংঙাইতে। অৱাবা তারবা ইমুংশিংগী অৱাবদা শরুক য়াজরি। অশোক-অপন নংখ্রবশিংগীদমক থৌনিজরি। লৈখিদ্রবশিংগী ইমুং মনুংগী মীওইশিংদা পি.এম.এন.আর.এফ.তগী লুপা লাখ ২ পীরগনি। অশোক-অপন নংখ্রবশিংদা লুপা ৫০,০০০ পীরগনি: পি.এম."
প্রধান মন্ত্রীনা শ্রী গুরু নানক দেব জীগী পর্কাশ পর্বদা মীয়ামদা য়াইফ-পাউজেল পীখ্রে

প্রধান মন্ত্রী শ্রী নরেন্দ্র মোদীনা শ্রী গুরু নানক দেব জীগী পর্কাশ পর্বগী তাঞ্জা লাকপদা মীয়ামদা য়াইফ-পাউজেল পীখ্রে। শ্রী গুরু নানক দেব জীগী পর্কাশ পর্বগী অখন্নবা তাঞ্জা লাকপদা শ্রী মোদীনা মহাক্কী শেংলবা ৱাখল্লোন অমসুং অথোইবা ফিদম্নফমবু নৌহৌনা নিংশিংখ্রে। ত্বীৎ অমদা প্রধান মন্ত্রীনা হায়খি; “শ্রী গুরু নানক দেব জীগী পর্কাশ পর্বগী অখন্নবা তাঞ্জা লাকপদা ঐহাক্না মহাক্কী শেংলবা ৱাখল্লোন অমসুং অথোইবা ফিদম্নফমবু নৌহৌনা নিংশিংজরি। অশেংবা, নুংশিহৈবা অমসুং ইনক্লুসিব সমাজ অমগী ওইবা মহাক্কী মীৎয়েং অদুনা ঐখোয়বু পুক্নিং থৌগৎলি। অতোপ্পবু মতেং পাংবদা শ্রী গুরু নানক দেব জীগী অকনবা ৱাফম অদুনসু অকনবা ইনোৎ পীরি।”
কোরোনাগী মায়োক্তা লান্থেংনবদা ইরৈবাকচা করোর ১৩০না উৎখিবা ফিরেপ অসি অনৌবা ভারতকী মপাঙ্গলগী খুদমনি: পি.এম.

প্রধান মন্ত্রী, শ্রী নরেন্দ্র মোদীনা ভারতনা মাগী মালেমগী খ্বাইদগী চাউবা লেম্না তীকা থাবা নত্ত্রগা মেদিকেল ইনফ্রাস্ত্রকচর শেমগৎপা ওইরবসু হকশেলগী লমদা অনৌবা বেঞ্চমার্ক থম্লি হায়খ্রে। শ্রী মোদীনা কোরোনাগী মায়োক্তা লান্থেংনবদা ইরৈবাকচা করোর ১৩০না উৎখিবা ফিরেপ অসি অনৌবা ভারতকী মপাঙ্গলগী খুদমনি হায়খ্রে। প্রধান মন্ত্রীনা ত্বিত তৌখি; “কোরোনাগী মায়োক্তা লান্থেংনবদা ইরৈবাকচা করোর ১৩০না উৎখিবা ফিরেপ অসি অনৌবা ভারতকী মপাঙ্গলগী খুদমনি। ইন্দিজিনস ভেক্সিনগা লোয়ননা মালেমগী খ্বাইদগী চাউবা লেম্না তীকা থাবা নত্ত্রগা মেদিকেল ইনফ্রাস্ত্রকচর শেমগৎপা ওইরবসু হকশেলগী লমদা অনৌবা বেঞ্চমার্ক থম্লি”।
মন্ত্রীমন্দলনা ভারত অমসুং পেরুগী মরক্তা হিদাক-লাংথক্কী পাম্বীশিংগী লমদা তেংবাং পীননবা য়ানা চেরোল খুৎয়েক পীনবদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা হিদাক-লাংথক্কী পাম্বীশিংগী লমদা তেংবাং পীননবা ভারত সরকারগী অয়ুশ মন্ত্রালয়গী নেস্নেল মেদিসিনেল প্লান্তস বোর্দ অমসুং পেরু সরকারগী হকশেল মন্ত্রালয়গী নেস্নেল ইন্সতিত্যুৎ ওফ হেল্থকী মরক্তা য়ানা চেরোল খুৎয়েক পীনবদা অয়াবা পীখ্রে। হায়জরক্লিবা য়ানা চেরোল অসিনা লৈবাক অনিগী মরক্তা হিদাক-লাংথক্কী পাম্বীশিংগী লমদা নাকল অনিগী ওইবা তেংবাং পীনবা মখা তানা হেঙ্গৎলগনি। মসিনা লৈবাক অনিমক্তা পাক চাউনা মরুওইবা ওইরগনি। য়ানা চেরোল অসিনা লৈবাক অনিগী মরক্তা হিদাক-লাংথক্কী পাম্বীশিংদা তেংবাং পীননবগীদমক মওং মরিল তাবা ফ্রেমৱার্ক ফংহল্লগনি। থবক পায়খৎপা অমসুং পান্দমশিং: নাকল অনিমক্কী মরক্তা থবক থৌরমশিং খুৎয়েক পীনরবা য়ানা ৱারোলশিং ফংলবা মতুংদা হৌগনি। লৈবাক অনিগী মরক্তা পায়খৎলিবা অনৌবা খোংথাংশিং খুৎয়েক পীনখিবা য়ানা ৱারোলশিংগী মতুং ইন্না চত্থগনি অমদি য়ানা ৱারোল অসি মপুং ফানা থবক ওন্থোক্ত্রিবা ফাওবা মখা তানা চত্থগনি। চাদিং: অহেনবা শেল-থুমগী তেংবাং লৈরোই। রিসর্স, ত্রেনিং কোর্সশিং, কনফরেন্সশিং/মীফমশিং অমসুং এক্সপার্তশিংগী দিপুতেসন চত্থবগী দরকার ওইবা শেল-থুমগী ওইবা রিসোর্সশিং অদু অয়ুশ মন্ত্রালয়গী হৌজিক কাইথোক্লিবা বজেৎ অমসুং হৌজিক লৈরিবা প্লান স্কিমশিংদগী ফংগনি। য়ুম্ফম বাইওদাইবরসিতীগী তর্মশিংদা ভারত মালেমদা খ্বাইদগী ইনাক খুনবা লৈবাকশিংদা অমনি অমদি পাম্বী মখল ৭০০০ হেন্না অয়ুর্বেদ, য়ুনানী, সিদ্ধ অমসুং হোমিওপেথীগুম্বা ত্রেদিস্নেল মেদিসিনশিংদা শিজিন্নরি। পেরু অসি ভারতকুম্না মালেম অসিদা বাইওদাইবরসিতী হোৎস্পোৎ ওইবা লেতিন অমেরিকান লৈবাকশিংগী মনুংদা অমনি। লৈবাক অনিমক্তা হিদাক-লাংথক্কী পাম্বীশিংগী বাইওদাইবরসিতী মরাং কাইনা ফংবনা অমদি রিসোর্সশিং অসি ইন্দিজিনস ত্রেদিস্নেল সিস্তেমশিংদা শিজিন্নরিবা অদু খংলদুনা অমসুং লৈবাক অনিগী ওইবা তেংবাং পীনবা হেঙ্গৎহন্নবা, হিদাক-লাংথক্কী পাম্বীশিংগী লমদা তেংবাং পীননবা হায়জরক্লিবা য়ানা চেরোল অসিদা মিৎয়েং থম্লি।